કેનેડાની સરકાર પણ કાયદાઓ કરીને એશિયનો કેનેડામાં ના આવે તે માટે મથતી હતી. તે બહુ લાંબો ઇતિહાસ છે. તેમાં ન પડીએ પણ કહેવાનો સાર એટલો છે કે ભારે વિરોધ છતાં કેનેડામાં શીખો અને ભારતીયો ટકી ગયાં. ત્યાંથી જોકે મોટી સંખ્યામાં શીખો અમેરિકાના કેલિફોર્નિયામાં જતાં રહેતાં હતાં. કેલિફોર્નિયામાં જઈને ખેતી કરતાં થયાં હતાં. આજે પણ બદામની ખેતી કરનારા શીખો કેલિફોર્નિયામાં છે. છેક 1960 અને 1970ના દાયકામાં મોકળાશ આવી અને તે પછી હજારોની સંખ્યામાં શીખો કેનેડા જવા લાગ્યાં. ત્યાં સુધીમાં જે સેટલ થઈ ગયા હતાં તે સગાઓ, પરિચિતોને તેડાવવા લાગ્યાં હતાં.